Document ID: 32006R1722

A BIZOTTSÁG 1722/2006/EK RENDELETE
(2006. november 21.)
az 1431/94/EK, a 2497/96/EK, az 1396/98/EK, a 701/2003/EK és az 593/2004/EK rendeletnek a baromfihús- és a tojáságazati behozatali engedélyek 2007 első negyedévében való benyújtása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre (1) és különösen annak 6. cikke (1) bekezdésére,
tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre (2) és különösen annak 6. cikke (1) bekezdésére,
tekintettel a kiváló minőségű marhahúsra, a sertéshúsra, baromfihúsra, búzára és kétszeresre, korpára, korpás lisztre és más maradékra előírt egyes közösségi vámkontingensek megnyitására és kezelésére vonatkozó rendelkezésekről szóló, 1994. március 29-i 774/94/EK tanácsi rendeletre (3) és különösen annak 7. cikkére,
tekintettel az ovalbuminra és laktalbuminra vonatkozó közös kereskedelmi rendszerről szóló, 1975. október 29-i 2783/75/EGK tanácsi rendeletre (4) és különösen annak 4. cikke (1) bekezdésére,
tekintettel az afrikai, karibi és csendes-óceáni országokból (AKCS-országok) származó mezőgazdasági termékek feldolgozásával készült mezőgazdasági termékekre és árukra alkalmazandó szabályokról, valamint az 1706/98/EK rendelet hatályon kívül helyezéséről szóló, 2002. december 10-i 2286/2002/EK tanácsi rendeletre (5) és különösen annak 5. cikkére,
tekintettel az Európai Közösség és Izrael Állam között létrejött társulási megállapodásban és ideiglenes megállapodásban meghatározott, az Izraelből származó pulykahúsra vonatkozó vámkontingens megnyitásáról szóló, 1996. december 12-i 2398/96/EK tanácsi rendeletre (6) és különösen annak 2. cikkére,
tekintettel a Törökországból származó mezőgazdasági termékek Közösségbe történő behozataláról, a 4115/86/EGK rendelet hatályon kívül helyezéséről, valamint a 3010/95/EK rendelet módosításáról szóló, 1998. április 7-i 779/98/EK tanácsi rendeletre (7) és különösen annak 1. cikkére,
mivel:
(1)
A 2497/96/EK bizottsági rendelet (8) megállapítja az Európai Közösség és Izrael Állam között létrejött társulási megállapodásban és ideiglenes megállapodásban meghatározott rendelkezéseknek a baromfihús-ágazatban történő alkalmazására vonatkozó eljárásokat.
(2)
Az 1396/98/EK bizottsági rendelet (9) megállapítja a 779/98/EK rendeletnek a baromfihús-ágazatban történő alkalmazása eljárásait.
(3)
A 701/2003/EK bizottsági rendelet (10) megállapítja az afrikai, karibi és csendes-óceáni országokból (AKCS-országok) származó egyes baromfihús- és tojástermékek behozatala tekintetében a 2286/2002/EK rendelet alkalmazására vonatkozó részletes szabályokat.
(4)
Az 593/2004/EK bizottsági rendelet (11) vámkontingenseket nyit meg a tojáságazatban és a tojásfehérje tekintetében és rendelkezik azok kezeléséről.
(5)
Valamennyi említett rendelet azt írja elő, hogy a behozatali engedélyeket csak az egyes meghatározott kontingensidőszakokat megelőző hónap első hét napján lehet benyújtani. Bulgáriának és Romániának az Európai Unióhoz való 2007. január 1-jei csatlakozására tekintettel 2007 első negyedéve vonatkozásában eltérő időszakot kell meghatározni a behozatali engedélyek benyújtására.
(6)
A baromfihúsra és egyes más mezőgazdasági termékekre vonatkozó egyes közösségi vámkontingensek megnyitásáról és kezelésük szabályozásáról szóló 774/94/EK tanácsi rendeletben előírt behozatali szabályoknak a baromfihús-ágazatban történő alkalmazása részletes szabályainak megállapításáról szóló, 1994. június 22-i 1431/94/EK bizottsági rendelet (12) már módosításra került Bulgáriának és Romániának az Európai Unióhoz való 2007. január 1-jei csatlakozására tekintettel. A fenti rendelet 4. cikke (1) bekezdésének második albekezdése szerint a 2007. január 1-jétőlmárcius 31-ig tartó időszak tekintetében az engedélykérelmeket 2007. január első hét munkanapján kell beadni. Igazgatási okokból helyénvaló ezt az időszakot 2007. január első tizenöt munkanapjára kiterjeszteni. Az ágazat egyéb behozatali vámkontingenseivel való harmonizáció megteremtése érdekében ugyanezt az időszakot helyénvaló előírni 2007 első negyedéve tekintetében.
(7)
Az 1431/94/EK, a 2497/96/EK, az 1396/98/EK, a 701/2003/EK és az 593/2004/EK rendeletet ennek megfelelően módosítani kell.
(8)
Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 1431/94/EK rendelet 4. cikke (1) bekezdése második albekezdésének helyébe a következő szöveg lép:
„Azonban a 2007. január 1-jétőlmárcius 31-ig tartó időszak tekintetében az engedélykérelmeket 2007. január első tizenöt munkanapja során kell benyújtani.”
2. cikk
A 2497/96/EK rendelet 4. cikkének (1) bekezdésében a második albekezdés helyébe a következő szöveg lép:
„Azonban a 2007. január 1-jétőlmárcius 31-ig tartó időszak tekintetében az engedélykérelmeket 2007. január első tizenöt munkanapja során kell benyújtani.”
3. cikk
Az 1396/98/EK rendelet 4. cikkének (1) bekezdése a következő albekezdéssel egészül ki:
„Azonban a 2007. január 1-jétőlmárcius 31-ig tartó időszak tekintetében az engedélykérelmeket 2007. január első tizenöt munkanapja során kell benyújtani.”
4. cikk
A 701/2003/EK rendelet 5. cikkének (1) bekezdése a következő albekezdéssel egészül ki:
„Azonban a 2007. január 1-jétőljúnius 30-ig tartó időszak tekintetében az engedélykérelmeket 2007. január első tizenöt munkanapja során kell benyújtani.”
5. cikk
Az 593/2004/EK rendelet 5. cikkének (1) bekezdése a következő albekezdéssel egészül ki:
„Azonban a 2007. január 1-jétőlmárcius 31-ig tartó időszak tekintetében az engedélykérelmeket 2007. január első tizenöt munkanapja során kell benyújtani.”
6. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. november 21-én.

Labels: 3
18
17